# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **Consiliul Judetean Sibiu**, cu sediul în Str. General Ghe. Magheru, Nr. 14, Sibiu , Judetul Sibiu, ...., înregistrată la APM Sibiu cu nr. 24685/28.12.2016, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sibiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 05.04.2017, că proiectul Lucrări de consolidare DJ 142E: Dîrlos - Hoghilag, km 10+050, între localitățile Alma și Dumbrăveni, jud. Sibiu, propus a fi amplasat între Alma și Dumbrăveni, **nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

Proiectul intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, cu modificările ulterioare, anexa nr. 2 la pct. pct. 10, lit. e: „Construcția drumurilor, porturilor și instalațiilor portuare, inclusiv a porturilor de pescuit, altele decât cele prevăzute în anexa 1” , și pct. 13 litera a: ”Orice modificări sau extinderi, altele decât cele prevăzute la pct. 22 din anexa 1,ale proiectelor prevăzute în anexa 1 sau anexa 2, deja autorizate, executate sau în curs de a fi executate, care pot avea efecte semnificative negative asupra mediului”;

**I. Caracteristicile proiectului:**

**1. a) Mărimea proiectului** – Zona studiată face parte din drumul județean DJ 142 E și asigură legătura rutieră între localitățile Alma și Dumbrăveni. Traseul drumului existent se desfășoară într-o zonă de deal în extravilanul localităților Alma și Dumbrăveni și prezintă tasări și rupturi ale corpului drumului pe o bandă de circulație înspre Dumbrăveni și deteriorare a taluzului, zonă puternic erodată de râul Târnava. La km. 10+050 există un podeț tubular cu D=1 m. Pe partea stângă a drumului, stabilitatea versantului e asigurată de un zid de sprijin. Se va reface structura rutieră a drumului pe o bandă între km 9-975 și 10-045 pe 70 m lungime și se va decolmata șanțul de colectare și evacuare a apelor existent pe o lungime de 80 m. În vederea sprijinirii taluzului și pentru protejarea corpului drumului au fost prevăzute lucrări de consolidare cu gabioane din piatră brută cu H =2 m și L=75 m. Taluzul va fi protejat cu mască drenantă cu o grosime de 30 cm. Pentru protejarea participanților la trafic se vor monta 75 m parapet metalic (dreapa), marcaje transversale și 3 indicatoare rutiere.

**b) Cumularea cu alte proiecte –** nu e cazul**,**

**c) Utilizarea resurselor naturale** – în cantităţi limitate: agregate minerale, combustibili - în etapa de implementare a proiectului;

**d) Producţia de deşeuri** – în perioada de execuție a lucrărilor deșeurile rezultate vor fi gestionate prin firme autorizate (în cantități reduse); deșeurile menajere rezultate după finalizarea proiectului vor fi preluate de operatorul de salubritate din zonă;

**e) Emisiile poluante, inclusiv zgomotul și alte surse de disconfort**

Aer: pulberi– în cantități reduse – pe perioada de construcție;

Sol, subsol - impact redus asupra solului și subsolului pe perioada de execuție a lucrărilor;

Zgomot - potenţial disconfort fonic pe perioada de execuţie a lucrărilor;

**f) Riscul de accident, ţinându-se seama în special de substanţele și de tehnologiile utilizate** - risc minim de producere a accidentelor, care ar putea afecta sănătatea populaţiei şi a mediului, cu condiția respectării normelor specifice de lucru.

**2. Localizarea proiectului:**

**2.1 utilizarea existentă a terenului** - proiectul respectă dispoziţiile art. 71 din O.U.G. nr.195/2005 privind protecţia mediului, cu modificările şi completările ulterioare, conform Certificatului de urbanism nr. 495/III-A-3 din 21.09.2016, emis de Consiliul Județean Sibiu, şi a verificării documentaţiei de către Ing. Belașcu Gabriela; terenul are folosința actuală drum județean.

**2.2 relativa abundență a resurselor naturale din zonă, calitatea și capacitatea regenerativă a acestora** - nu este cazul;

**2.3 capacitatea de absorbţie a mediului, cu atenţie deosebita pentru**

a) zonele umede – proiectul se desfășoară în vecinătatea râului Târnava fapt pentru care s-a obținut Avizul de gospodărire a apelor cu nr. 60/27.03.2017 emis de Administrația Bazinală de Apă Mureș;

b) zonele costiere - nu este cazul;

c) zonele montane și cele împădurite - nu este cazul;

d) parcurile și rezervaţiile naturale - nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale si bazine piscicole amenajate etc. - nu este cazul;

f) zonele de protecţie specială - nu este cazul;

g) ariile în care standardele de calitate a mediului stabilite de legislaţie au fost deja depăşite - nu este cazul;

h) ariile dens populate - nu este cazul;

i) peisajele cu semnificaţie istorică, culturală și arheologică – nu este cazul;

**3. Caracteristicile impactului potenţial:**

a) extinderea impactului - local;

b) natura transfrontalieră a impactului - nu este cazul;

c) mărimea și complexitatea impactului – în perioada de execuţie a proiectului impact redus asupra factorilor de mediu: aer, sol și subsol, zgomot; Tronsonul făcând legătura între Alma și Dumbrăveni, circulația rutieră nu va fi întreruptă, traficul desfășurându-se pe o bandă, succesiv. după finalizarea proiectului - impact pozitiv,

d) probabilitatea impactului – certă, pe perioada de reabilitare a drumului;

e) durata, frecvența și reversibilitatea impactului – impact redus, reversibil pe perioada de reabilitare, în condițiile implementării măsurilor prevăzute în proiect

**II. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

Proiectul propus **nu intră** sub incidența art. 28 din O.U.G. nr. 57/2007 privind privind regimul ariilor naturale protejate, conservarea habitatelor naturale, a florei si faunei sălbatice, cu modificările și completările ulterioare.

**Proiectul nu necesită parcurgerea a celorlalte etape ale procedurii de evaluare a impactului asupra mediului și nu se supune evaluării adecvate.**

**Condiţiile de realizare a proiectului:**

1. respectarea legislaţiei în vigoare în domeniul protecţiei mediului;
2. respectarea întocmai a proiectului și a condițiilor impuse prin avizele obținute,
3. la executarea lucrărilor, se vor respecta normele legale în vigoare: de prevenire și stingere a incendiilor și de protecție a muncii;
4. se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
5. respectarea normelor tehnice şi de siguranţă în exploatare a instalaţiilor;
6. specifică de mediu şi va fi în responsabilitatea titularului activității;
7. respectarea Avizului de gospodărire a apelor nr. 60/27.03.2017

Conform art.22, alin (1) din H.G. 445/2009, titularul are obligaţia de a notifica în scris APM Sibiu despre orice modificare a datelor/informaţiilor care au stat la baza luării deciziei etapei de încadrare.

Conform art. 49 alin (3) şi (4) din Ordinul 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor, veţi notifica A.P.M. Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Prezenta decizie a fost emisă în 3 (trei) exemplare originale, fiecare având un număr de 3 pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV, ȘEF SERVICIU AVIZE,**

**Ionel Stelian NAICU ACORDURI, AUTORIZAȚII**

**Ruxandra HAȘEGAN**

**ÎNTOCMIT**

**Ing. Gabriela BELAȘCU**